CELEX: 62011TN0593
Language: mt
Date: 2011-11-28 00:00:00
Title: Kawża T-593/11: Rikors ippreżentat fit- 28 ta’ Novembru 2011 — Al-Chihabi vs Il-Kunsill

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/62
            
         
      Rikors ippreżentat fit-28 ta’ Novembru 2011 — Al-Chihabi vs Il-Kunsill
      (Kawża T-593/11)
      (2012/C 25/119)
      Lingwa tal-kawża: l-Ingliż
      
         Partijiet
      
      
         Rikorrent: Fares Al-Chihabi (Aleppo, is-Sirja) (rappreżentanti: L. Ruessmann u W. Berg, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-Regolament tal-Kunsill (UE) Nru 878/2011, tat-2 ta’ Settembru 2011 (1), ir-Regolament tal-Kunsill (UE) Nru 1101/2011, tat-13 ta’ Ottubru 2011 (2), id-Deċiżjoni tal-Kunsill 2011/522/PESK, tat-2 ta’ Settembru 2011 (3), id-Deċiżjoni tal-Kunsill 2011/684/PESK, tat-13 ta’ Ottubru 2011 (4), kif ukoll kull att leġiżlattiv sussegwenti intiż li jżomm u/jew jissostitwixxi l-atti ċċitati iktar ’il fuq, sa fejn dawn l-atti jirrigwardaw ir-rikorrent, u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  (1)
               
               
                  Fil-kuntest tal-ewwel motiv tiegħu, ir-rikorrent isostni li l-atti kkontestati jiksru d-dritt ta’ amministrazzjoni tajba (b’mod partikolari, l-obbligu ta’ motivazzjoni) stabbilit fl-Artikolu 41 tal-Karta tad-Drittijiet Fundamentali tal-Unjoni Ewropea, fl-Artikolu 216 TFUE u fl-Artikolu 14(2) tar-Regolament (UE) Nru 442/2011 (5).
               
            
                  (2)
               
               
                  Fil-kuntest tat-tieni motiv tiegħu, ir-rikorrent isostni li l-atti kkontestati jiksru d-drittijiet tad-difiża tiegħu (bħal b’mod partikolari d-dritt għal smigħ) kif ukoll id-dritt għal protezzjoni ġudizzjarja effettiva.
               
            
                  (3)
               
               
                  Fil-kuntest tat-tielet motiv tiegħu, ir-rikorrent isostni li l-atti kkontestati jiksru b’mod mhux iġġustifikat u sproporzjonat id-drittijiet fundamentali tiegħu, bħal b’mod partikolari d-dritt għall-proprjetà, id-dritt għall-unur u għar-reputazzjoni, id-dritt għax-xogħol, il-libertà ta’ stabbiliment u l-prinċipju ta’ preżunzjoni ta’ innoċenża.
               
            
                  (4)
               
               
                  Fil-kuntest tar-raba’ motiv tiegħu, ir-rikorrent isostni li l-atti kkontestati jiksru d-dritt tiegħu għar-rispett tal-ħajja privata, inkwantu l-miżuri ta’ ffriżar tal-fondi u r-restrizzjoni tal-moviment liberu joħolqu dannu b’mod sporporzjonat għad-dritt fundamentali ta’ rispett tal-ħajja privata kif ukoll għall-prinċipju ġenerali ta’ proporzjonalità.
               
            
         (1)  Regolament tal-Kunsill (UE) Nru 878/2011, tat-2 ta’ Settembru 2011, li jemenda r-Regolament (UE) Nru 442/2011 dwar miżuri restrittivi fid-dawl tas-sitwazzjoni fis-Sirja (ĠU L 228, p. 1)
      
         (2)  Regolament tal-Kunsill (UE) Nru 1011/2011, tat-13 ta’ Ottubru 2011, li jemenda r-Regolament (UE) Nru 442/2011 dwar miżuri ristrettivi fid-dawl tas-sitwazzjoni fis-Sirja (ĠU L 269, p. 18)
      
         (3)  Deċiżjoni tal-Kunsill 2011/522/PESK, tat-2 ta’ Settembru 2011, li temenda d-Deċiżjoni 2011/273/PESK dwar miżuri restrittivi kontra s-Sirja (ĠU L 228, p. 16)
      
         (4)  Deċiżjoni tal-Kunsill 2011/684/PESK, tat-13 ta’ Ottubru 2011, li temenda d-Deċiżjoni 2011/273/PESK dwar miżuri restrittivi kontra s-Sirja (ĠU L 269, p. 33)
      
         (5)  Regolament tal-Kunsill (UE) Nru 442/2011, tad-9 ta’ Mejju 2011, dwar miżuri ristrettivi fid-dawl tas-sitwazzjoni fis-Sirja (ĠU L 121, p. 1)